30.12.2022
RO
Jurnalul Oficial al Uniunii Europene
C 498/5
29. salută apelul lansat de președinta Comisiei Europene pentru o mai mare solidaritate între generații și subliniază rolul de lider al CoR în colaborarea cu tinerii și cu organizațiile de tineret pentru a modela viitorul Europei, în special prin elaborarea unei carte a UE privind tineretul și democrația; 30.
observă că, în perioada 2011-2020, ponderea femeilor alese la toate nivelurile politice a crescut, de la nivel local la nivel național, dar regretă că ele reprezintă în continuare doar o treime din totalul de la toate nivelurile.
În 2021, doar 16 din cele 285 de adunări regionale din UE au atins paritatea în rândul candidaților aleși.
CoR recunoaște că componența sa este, de asemenea, departe de a fi echilibrată din punctul de vedere al genului și se așteaptă ca statele membre să abordeze această problemă.
Prin urmare, CoR va lansa reflecții cu privire la modalitățile de creștere a participării femeilor la activitatea sa, la funcțiile sale de conducere și la componența sa, și invită statele membre să organizeze inițiative menite să capaciteze femeile în politicile locale și regionale pentru a depăși discriminarea în lumea politică și să combată obstacolele cu care se confruntă femeile pe calea lor, inclusiv stereotipurile; 31. îndeamnă statele membre să pună în aplicare, cu implicarea deplină a autorităților locale și regionale, toate măsurile necesare pentru atingerea rapidă a obiectivului stabilit de Directiva UE privind combaterea violenței împotriva femeilor și a violenței domestice; subliniază, de asemenea, importanța ratificării de către toate statele membre ale UE a Convenției de la Istanbul, tratatul Consiliului Europei care urmărește să creeze un cadru cuprinzător la nivel paneuropean pentru a proteja femeile împotriva tuturor formelor de violență și pentru a preveni, a urmări penal și a elimina violența împotriva femeilor și violența domestică; 32. consideră că rolul localităților și regiunilor în calitate de angajatori, de furnizori și de comanditari de servicii sociale este esențial pentru coeziunea socială, egalitatea de gen și ocuparea forței de muncă în Europa.
Trebuie să existe o implicare puternică a partenerilor sociali, a municipalităților și a regiunilor atât în dezvoltarea, cât și în punerea în aplicare a inițiativelor UE în domeniul social, pentru a garanta că măsurile au un impact adecvat și real asupra punerii în aplicare a planului de acțiune privind Pilonul european al drepturilor sociale.
Semestrul european joacă un rol esențial în acest sens, iar nivelul local și regional trebuie să își asume responsabilitatea pentru deciziile luate și pentru modul în care trebuie atinse obiectivele comune.
O dimensiune teritorială puternică și obiectivele de dezvoltare durabilă ar trebui, la rândul lor, să fie incluse în reforma semestrului european; 33. sprijină apelul Parlamentului European și al Președintei Comisiei Europene în discursul său privind starea Uniunii în favoarea unei convenții de revizuire a tratatelor.
CoR ar trebui să fie implicat pe deplin în Convenție, pentru a-i reprezenta pe aleșii locali și regionali europeni, și se angajează pe deplin să promoveze conceptul de subsidiaritate activă și să colaboreze mai mult cu parlamentele regionale și asociațiile autorităților locale și regionale.
Guvernanța pe mai multe niveluri este indispensabilă pentru un proces decizional eficace și favorabil incluziunii la nivelul UE, care acordă o atenție deosebită regiunilor cu competențe legislative și competențelor lor legitime.
În acest context, CoR salută anunțul Comisiei Europene de a integra adunările cetățenilor și alte practici ale democrației participative în procesul de elaborare a politicilor UE, subliniind, însă, rolul reprezentanților aleși în mod democratic care răspund în fața electoratului lor și se angajează să joace un rol activ în aceste procese; 34. intenționează să propună măsuri concrete pentru a aborda dimensiunea teritorială a politicilor europene în realizarea obiectivului general de coeziune al UE, având în vedere, de asemenea, propunerile CoFoE și nevoile specifice ale regiunilor frontaliere și periferice; 35. încredințează președintelui mandatul de a transmite raportul anual privind Starea regiunilor și a orașelor în Uniunea Europeană, împreună cu prezenta rezoluție, președinților Parlamentului European, Comisiei Europene și Consiliului European, precum și șefilor de stat și de guvern din cele 27 de state membre ale UE; încurajează politicienii de la nivel regional și local din Europa să disemineze raportul în rândul cetățenilor și al mijloacelor de informare de la nivel local.
Bruxelles, 12 octombrie 2022.
Președintele Comitetului European al Regiunilor Vasco ALVES CORDEIRO